
ANFP dă startul primei runde de Concurs național din 2025

În premieră organizează şi testarea avansată
	    pentru promovarea pe funcţii publice de conducere

[bookmark: _Hlk195108712]Agenția Națională a Funcționarilor Publici (ANFP) anunță organizarea primei runde de Concurs național, pentru anul 2025, precum și a primei probe de testare avansată din cadrul concursului de promovare în funcții publice de conducere. Pe parcursul anului vor mai fi organizate alte trei runde de Concurs, dar şi runde de testări avansate.
Prima rundă a Concursului național este dedicată ocupării funcțiilor publice vacante (din cadrul instituţiilor şi autorităţilor publice centrale), cuprinse în Planul de recrutare pentru 2025-2026:
· 135 funcții publice de execuție de grad profesional debutant; 
· 791 de funcții publice de execuție de grad profesional superior; 
· 51 funcții publice de conducere de șef serviciu;
· 2 funcții publice de conducere de director executiv, care NU au calitatea de conducători ai instituțiilor; 
· 4 funcții publice de conducere de director executiv adjunct, care NU au calitatea de conducători ai instituțiilor; 
· 5 funcții publice de conducere specifice de medic șef (echivalent cu director executiv adjunct).

La Concursul național poate participa orice persoană care îndeplinește condițiile de ocupare a funcției publice. 
Înscrierea se face în perioada 14 aprilie – 5 mai 2025, pe platforma informatică de concurs: https://platforma-concurs-national.anfp.gov.ro. 

Detalii despre Concursul național, pot fi consultate pe portalul dedicat Concursului național: https://concurs-national.anfp.gov.ro/concursul-national/despre-concursul- national/, precum și în ediția actualizată a Ghidului candidatului: https://tinyurl.com/m6zh8tx8.

Calendarul desfășurării probelor Concursului național poate fi consultat aici: https://tinyurl.com/sska3wum 

În premieră, anul acesta ANFP lansează și procedura de testare avansată din cadrul concursului de promovare în funcția publică de conducere. Aceasta se va organiza în centrele de testare din țară, prin intermediul platformei informatice de concurs. Prima rundă este dedicată ocupării funcțiilor publice de conducere vacante, cuprinse în Planul de promovare pentru 2025 – 2026 : 
	








· 170 de funcții publice de conducere de șef serviciu; 
· 26 de funcții publice de conducere de director; 
· 8 funcții publice de conducere de director adjunct; 
· 14 funcții publice de conducere de director executiv care NU au calitatea de conducători ai instituțiilor; 
· 3 funcții publice de conducere de director executiv adjunct; 
· 5 funcții publice de conducere specifice de medic șef (echivalent cu director executiv adjunct). 

[bookmark: _Hlk195109041]Înscrierea se face în platforma informatică de concurs: https://platforma-concurs-national.anfp.gov.ro - în perioada 14 aprilie - 05 mai 2025.
Proba de testare avansată se va desfășura în perioada 02 - 06 iunie 2025. Detalii pot fi consultate aici: https://www.anfp.gov.ro/cariera-in-functia-publica/concursuri/testare-avansata-concurs-de-promovare-in-functii-publice-de-conducere/ 

***
Concursul național este o activitate în implementarea Jalonului 417 - Finalizarea anuală a cel puțin două concursuri naționale de recrutare a funcționarilor publici pentru cel puțin 3 categorii/ grade de funcții publice, Reforma 3 – Management performant al resurselor umane în sectorul public, Componenta C14. Buna guvernanță, din Planul Naţional de Redresare şi Rezilienţă (PNRR)
Buget: 8.000.000 EURO
Data începerii proiectului: decembrie 2022 Data finalizării proiectului: iunie 2026

Date de contact
Persoana de contact: Ciuperca Vlad Costin e-mail: concurs-national@anfp.gov.ro telefon: 0374112783

